stanford-oval/wikipedia huggingface dataset:
Olen utelias – keltainen

| Olen utelias – keltainen> Jag är nyfiken – en film i gult |
| --- | --- |

Ohjaaja:  Vilgot Sjöman
Käsikirjoittaja:  Vilgot Sjöman
Tuottaja:  Göran Lindgren
Säveltäjä:  Bengt Ernryd
Kuvaaja:  Peter Wester
Leikkaaja:  Wic’ Kjellin
Pääosat:   Lena Nyman  Börje Ahlstedt  Peter Lindgren  Vilgot Sjöman 
Valmistustiedot
Valmistusmaa:  Ruotsi
Tuotantoyhtiö:  Sandrew Film AB
Levittäjä:  Grove Press Netflix
Ensi-ilta:  1967, Suomessa 1970
Kesto:  120 min
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Olen utelias – keltainen (Jag är nyfiken – en film i gult) on Vilgot Sjömanin käsikirjoittama ja ohjaama ruotsalainen elokuva vuodelta 1967. Kollaasimainen, draamaa ja dokumenttimateriaalia sekoittava, yhteiskunnallisesti kantaa ottamaan pyrkivä elokuva tehtiin yhtä aikaa sen rinnakkaisteoksen  Olen utelias – sininen kanssa, ja elokuvasarja tuli kansainvälisesti tunnetuksi rohkeiden seksikohtaustensa takia. Elokuvat pönkittivät Ruotsin tuolloista mainetta ”vapaan seksuaalisuuden” maana.
Juoni

Teatterikoululainen (itseään esittävä Lena Nyman) asuu yhdessä elokuvaohjaajan kanssa, joka haluaa tehdä yhteiskunnallisen elokuvan. Mies lähettää tytön kaupungille mukanaan mikrofoni ja nauhuri, jotta hän voisi haastatella ohikulkijoita elämän tärkeimmistä asioista – seksistä ja politiikasta.
Vastaanotto

Elokuva vapautui Suomessa sensuurista vuonna 1970 ja sai teatteriensi-iltansa 30 sekuntia lyhennettynä. Helsingin Sanomien Paula Talaskivi piti sitä  ärsyttävänä ja lapsellisena, suorastaan vastenmielisenäkin. Hänestä Jörn Donnerin itsensäpaljastelu ei ole mitään verrattuna Vilgot Sjömanin karkeaan tyypittelyyn elokuvaohjaajasta, eli itsestään. Hänestä myös Lena Nymanin esittämä, itseään kaikille tarjoileva naishahmo antaa sukupuolestaan omituisen kuvan.
Aiheesta muualla

Olen utelias – keltainen Internet Movie Databasessa (englanniksi)
Olen utelias – keltainen Elonet.
Teollisuusalue

Trierin teollisuusaluetta Saksassa
Teollisuusalue on teollista tuotantoa harjoittavien laitosten keskittymä.
Teollisuuden keskittämisellä yhdelle alueelle saadaan mahdollisuus suunnitella ja toteuttaa infrastruktuuri teollisuustoiminnan ehdoilla, jolloin esimerkiksi rautateiden tai tiestön rakentamistarve on vähäisempi kuin tehtaiden sijaitessa hajallaan. Toisena etuna on mahdollisuus houkutella uusia yrityksiä alueelle jo siellä olevan infrastruktuurin ja potentiaalisten yhteistyökumppanien avulla. Keskittämisellä voidaan myös pienentää aluetta, jossa teollisuustoiminta aiheuttaa ympäristöhaittoja, ja ne ovat paremmin hallittavissa ja valvottavissa.
Käsitteen teollisuusalue toinen merkitys on laajahko teollistunut alue, kuten esimerkiksi Ruhrin alue Saksassa.
Odissi

Odissi-tanssiesitys
Odissi on tanssityyli, jota pidetään yhtenä Intian vanhimmista klassisista tanssityyleistä. Odissia tanssitaan Odishan osavaltiossa, Intian itärannikolla. Tyyli rekonstruoitiin uudelleen suhteellisen äskettäinmilloin? muun muassa temppeleistä löytyneistä Odissin asentoja kuvaavista kivipatsaista sekä vanhoista Natya Shastra -veda-kirjan kuvauksista, jotka koskivat tanssin kulkua. Odissi-esitykset olivat 1960-luvulla vain 10–15 minuutin katkelmia kokonaisista tansseista, kun nykyään tyyli on jo yhtenäinen ja hienostuneimpia klassisen intialaisen tanssin lajeja. Odissia pidetään tyyliltään Dasi Attamin ja Kuchipudin sivuversona. Suuria erojakin löytyy, sillä Odississa käytetään esimerkiksi pohjoisintialaista musiikkia, kun taas Dasi Attamissa ja Kuchipudi-tanssissa käytössä on karnaattinen eli eteläintialainen musiikki. Odissin liikkeet ovat näyttäviä, ja mudrilla on merkittävä osuutensa tanssissa.
Oliivitanssijat

| Oliivitanssijat |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tanssijat Pipridae
Suku::  Oliivitanssijat Xenopipo  Cabanis, 1847
Katso myös
   Oliivitanssijat Wikispeciesissä   Oliivitanssijat Commonsissa 
Infobox OKVirheellinen NIMI-arvo: 
Oliivitanssijat (Xenopipo) eli aiemmalta nimeltään vihertanssijat  on tanssijoiden heimoon kuuluva varpuslintusuku. Vihertanssijoiden sukuun kuuluu BirdLife Internationalin mukaan 2 lajia.
Oliivitanssijoihin kuuluvia lajeja

Mustatanssija (Xenopipo atronitens)
Oliivitanssija (Xenopipo uniformis)
Aiheesta muualla

ITIS: Xenopipo (englanniksi)
Tarmo Reunanen

| Tarmo Reunanen> Henkilötiedot |
| --- | --- |
Syntynyt: 1. maaliskuuta 1998 (ikä 26) Äänekoski, Suomi
Kansalaisuus:   Suomi
Jääkiekkoilija
Lempinimi:  Tare
Pelipaikka:  puolustaja
Maila:  vasen
Pituus:  182 cm
Paino:  81 kg
Seura
Seura:  HC Karlovy Vary
Sarja:  Tšekin Extraliga
Pelaajaura
Pääsarjaura:  2016–
Aik. seurat:  TUTO Hockey (Mestis) TPS (SML) Lukko (SML) HPK (SML) New York Rangers (NHL) Hartford Wolf Pack (AHL) Chicago Wolves (AHL)
NHL-varaus:  98. varaus, 2016 New York Rangers
KHL-varaus:  102. varaus, 2015 Jokerit
Tarmo Reunanen (s. 1. maaliskuuta 1998 Äänekoski) on suomalainen jääkiekkopuolustaja, joka pelaa Tšekin Extraligan HC Energie Karlovy Varyssa. Hän on pelannut urallaan myös neljä NHL-ottelua New York Rangersissa kaudella 2020–2021.
Ura > Maajoukkueura

Reunanen edusti Suomea alle 18-vuotiaiden Ivan Hlinkan muistoturnauksessa vuonna 2015. Hän oli mukana myös alle 18-vuotiaiden MM-leiriryhmässä vuoden 2015 turnaukseen, mutta Reunanen ei päässyt kuitenkaan lopullisen kisajoukkueeseen.
Reunanen edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2015, joista jälkimmäisenä mainittu turnaus päättyi pronssiin. Hän oli turnauksessä myös viidellä syöttöpisteellään joukkueensa paras syöttäjä Aapeli Räsäsen kanssa. Reunanen on kuulunut myös alle 17-vuotiaiden maajoukkueen kapteenistoon. Yhteensä hän on pelannut 11 nuorten ja 39 poikien maaottelua.
Suomen A-maajoukkueessa Reunanen on pelannut kahdeksan ottelua ilman tehopisteitä. Hän teki A-maajoukkueessa Euro Hockey Challengen Nordic Cupissa 11. huhtikuuta 2019 Aalborgissa Tanskaa vastaan. Reunanen merkittiin Suomen kolmospuolustajapariin Juuso Vainion viereen.
Pelityyli

Faneille.com -sivuston toimittaja Toni Rajamäen mukaan Reunanen on pienehkö puolustaja, mutta siihen nähden kokonaisvaltainen. Rajamäen mukaan hän loistaa omassa päässä pelinlukutaidoillaan ja hyökkäyspäässä kiekollisilla avuillaan.
Muuta

Reunasen pikkuveli Julius pelasi jääkiekkoa hyökkääjänä A-junioriksi asti. Veljesten isä on entinen nyrkkeilijä Anssi Reunanen.
Reunanen valmistui ylioppilaaksi Kerttulin lukiosta keväällä 2017. Hän harrasti lapsena myös jalkapalloa, salibandya ja golfia. Reunanen oli ala-asteikäisenä ikäluokkansa golfin valtakunnallisessa mestaruusturnauksessa toinen. Hän pelaa omien sanojensa mukaan golfia edelleen harrastusmielessä.
Teemu Muurimäki

Teemu Muurimäki (s. 1974) on suomalainen muotisuunnittelija. Muurimäki tunnetaan erityisesti uniikeista ilta- ja hääpuvuistaan, joita hän on suunnitellut vuodesta 2001 lähtien muun muassa Linnan juhliin.
Aiheesta muualla

Muurimäen haastattelu Yle Areenassa
Elle kohtaa: Teemu Muurimäki
Oliivit

| Oliivit |
| --- | --- |
 Oliivi (Olea europaea)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Lamiales
Heimo::  Oliivikasvit Oleaceae
Suku::  Oliivit Olea  L.
Katso myös
   Oliivit Wikispeciesissä   Oliivit Commonsissa 
Infobox OKVirheellinen NIMI-arvo: 
Vincent van Gogh (1853–1890): Öljypuut (1889).
Oliivit eli oliivipuut, öljypuut (Olea) on oliivikasveihin (Oleaceae) kuuluva kasvisuku. Suvun tärkein laji on viljelty oliivi (Olea europaea), jonka hedelmistä eli oliiveista (öljymarjoista) voidaan puristaa oliiviöljyä.
Lajit

Oliivipuihin kuuluu 12 lajia.
Olea brachiata
Olea capensis – kenianoliivi
Olea caudatilimba
Olea europaea – oliivi eli öljyoliivi, oliivipuu, öljypuu, öljyoliivipuu
Olea exasperata
Olea gamblei
Olea hainanensis
Olea laxiflora
Olea neriifolia
Olea paniculata
Olea parvilimba
Olea rosea
Olea salicifolia
Olea tetragonoclada
Olea tsoongii
Olea wightiana
Aiheesta muualla

Suomen Lajitietokeskus: Oliivipuut – Olea
Oliivitimalit

| Oliivitimalit |
| --- | --- |
 Oliivitimali (Malacocincla abbotti)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kerttutimalit Pellorneidae
Suku::  Oliivitimalit Malacocincla  Blyth, 1845
Katso myös
   Oliivitimalit Wikispeciesissä   Oliivitimalit Commonsissa 
Infobox OKNimi-testi OK: 
Oliivitimalit (Malacocincla) on kerttutimalien heimoon kuuluva varpuslintusuku. Oliivitimalien sukuun kuuluu BirdLife Suomen mukaan kolme lajia.
Oliivitimaleihin kuuluvia lajeja

Köynnöstimali (Malacocincla sepiaria)
Oliivitimali (Malacocincla abbotti)
Säderintatimali (Malacocincla perspicillata)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Team Tour 2010

Mäkihypyn Team Tour 2010 oli Kansainvälisen hiihtoliiton isännöimä järjestyksessään toinen Team Tour -kilpailu, joka pidettiin Saksassa. Kilpailu käytiin Willingenissä, Klingenthalissa ja lopuksi Oberstdorfissa.
Kilpailun kokonaistulokset

| # | Maa | Pts |
| --- | --- | --- |
| 1 |  Itävalta | 4311.3 |
| 2 |  Norja | 4298.4 |
| 3 |  Saksa | 4085.8 |
| 4 |  Slovenia | 3819.1 |
| 5 |  Suomi | 3739.5 |
| 6 |  Tšekki | 3684.6 |
| 7 |  Japani | 3103.6 |
| 8 |  Puola | 2801.9 |
| 9 |  Ranska | 1824.4 |
| 10 |  Sveitsi | 1480.4 |
Odishan junaonnettomuus

| Odishan junaonnettomuus |
| --- | --- |
 Intian pääministeri Narendra Modi vierailemassa turmapaikalla 3. kesäkuuta 2023.
Päivämäärä:  2. kesäkuuta 2023
Aika:  18.50
Paikka:  Balasoren piirikunta, Odisha
Valtio:  Intia
Rataosa:  Howrah–Chennai-rautatie
Turman kuvaus:  yhteentörmäys
Turman syy:  tuntematon
Tiedot
Junia osallisena:  3
Juna(t):  Bengaluru-Howrah Superfast Express Shalimar-Chennai Central Coromandel Express Tavarajuna
Matkustajia yht.:  2296
Kuolleita:  288
Loukkaantuneita:  1175
Odishan junaonnettomuus tapahtui 2. kesäkuuta 2023 Balasoren piirikunnassa, Odishan osavaltiossa, Intiassa. 288 ihmistä kuoli ja 1175 ihmistä loukkaantui kun kaksi pikajunaa ja yksi tavarajuna törmäsivät keskenään. Onnettomuus tapahtui lähellä Bahanaga Baazarin rautatieasemaa, kun Coromandel Express -pikajuna törmäsi raiteille pysähtyneeseen tavarajunaan. Myöhemmin myös Superfast Express -pikajuna törmäsi juniin.
Onnettomuus on Intian historian kolmanneksi pahin junaonnettomuus, ja eniten kuolonuhreja aiheuttanut junaonnettomuus yli 20 vuoteen.
Onnettomuuden syy on jäänyt tuntemattomaksi, joskin syyksi on ehdotettu opastinvikaa. Intialaisten viranomaisten mukaan junat olivat ajaneet ennen onnettomuutta nopeusrajoitusten rajoissa ja opastimet olivat näyttäneet junille vihreää valoa. Vihreä valo kertoo kuljettajalle, että rata junan edessä on vapaa ja sille on turvallista ajaa. Indian Railways myös kertoi onnettomuuden jälkeen, ettei intialainen junien turvajärjestelmä Kavach ollut käytössä osallisena olleiden junien reitillä.
Pelastustoimenpiteisiin osallistui yli tuhat ihmistä ja yli 200 ambulanssia. Onnettomuuden seurauksena Intiassa on alettu jälleen käydä keskustelua maan rautatieverkoston turvallisuudesta.
Onnettomuuspaikkaa havainnollistava kuva. Coromandel Express (punaisella) kääntyi sivuraiteelle ja törmäsi siellä seisoneeseen tavarajunaan (vihreällä). Viereisellä raiteella vastakkaiseen suuntaan ajanut Superfast Express (sinisellä) törmäsi Coromandel Expressin raiteilta suistuneisiin vaunuihin.
Tampereen teknillinen lukio

Tampereen teknillisen lukion uudet tilat valmistuivat vuonna 2014.
Tampereen teknillinen lukio on matematiikan ja tekniikan opetusta painottava lukio Tampereella Hervannan kaupunginosassa. Lukiossa opiskelee noin 500 opiskelijaa. Lukion läheisyyden Tampereen yliopiston Hervannan kampuksen ja Tredun vuoksi lukiolla on useita yhteistöitä näiden opintolaitoksien kanssa.
Yleistä

Lukiossa on yli 20 matematiikkakurssia pakollisista aineista logiikkaan ja lineaarialgebraan. Tieto- ja viestintätekniikan osalta kurssitarjottimesta löytyy muun muassa CAD-piirtäminen, 3D-mallintaminen ja koodaaminen, joka järjestetään yhteistyössä Tampereen yliopiston kanssa. On siis mahdollista saada joitain yliopistokursseja tehtyä jo lukiossa.
Myös fysiikasta on paljon koulukohtaisia lisäkursseja kuten robotiikkaa. Monet lisäkurssit tehdään yhteistyössä Ammattiopisto Tredun kanssa.
Kampuksen kirjastossa on 3D-tulostin, jolla opiskelija voi tulostaa ilmaiseksi omia 3D-tulostuksiaan.
Tampereen teknillisen lukion opiskelijat ovat vastuussa Hep!-kampuslehden sisällön tuotannosta. Opiskelijat saavat toimittajakurssilla suunnitella omia sivuja yhteistyössä Tredun kanssa. Lukion rakennus on yhteydessä tredun A rakennukseen ruokalan kautta ja opiskelijat voivat käyttää ruokalan molempia puolia.
Historia > Kaukajärven yhteiskoulu

Kaukajärven yhteiskoulun kannatusyhdistys perustetaan vuonna 1969. Kaukajärven yhteiskoulu aloittaa toiminnan Vehmaisten vanhan kansakoulun tiloissa syksyllä 1969 rehtorina filosofian maisteri Reijo Peltola.
Historia > Hervannan lukio

1973 Kaukajärvi-Hervanta-lukiolle myönnettiin perustamislupa, jonka jälkeen opetusta tarjottiin myös Ahvenisjärven koulussa. Koulu tuli Tampereen kaupungin omistukseen 1. heinäkuuta 1975 ja Hervannan lukio aloitti toimintansa 1. elokuuta 1976. Lukio sijaitsi Opiskelijankadun varrella.
Historia > Tampereen teknillinen lukio

Hervannan lukion nimi muutettiin kesällä 2012 Tampereen teknilliseksi lukioksi. Uusiin tiloihinsa Hepolamminkadulle lukio muutti vuonna 2014. Tilat sijaitsevat Tredun Hervannan-kampuksen yhteydessä osoitteessa Hepolamminkatu 10.
MATEK-linja

Matematiikka- ja tekniikkalinja (MATEK) on Teknillisen lukion erityinen painotusalue. MATEK-linjalle valitaan vuosittain 54 opiskelijaa erillisellä haulla, jossa painotetaan peruskoulun päättötodistuksen matematiikan ja äidinkielen arvosanoja. MATEK-linjalaiset pääsevät ilmaiseen MATEK-retkeen joka syksy, jossa opiskelijat vierailevat muun muassa Heurekassa ja Olkiluodon ydinvoimalassa. Linja ei käytännössä eroa yleisestä linjasta, sillä myös yleisellä linjalla voi suorittaa MATEK-linjalle tarkoitettuja kursseja. Vastaavasti MATEK-linjalla ei ole pakko suorittaa linjalle suunnattuja erityiskursseja ollenkaan.
Hervannan lukiossa opiskelleita

Pia Viitanen, kansanedustaja
Aleksi Tammentie, yleisurheilu, kolmiloikka
Annamari Maaranen, voimistelija
Outi Tanhuanpää, Miss Suomi 1987
Olli Keskinen, Kummeli
Aiheesta muualla

Lukion sivut
Telakka

Pieni telakka Klaksvíkissa Färsaarella, jossa korjataan kalastusaluksia.
Nykyaikainen telakka Kobessa Japanissa.
Royal Caribbean International -varustamon risteilyalus M/S Freedom of the Seas varustelulaiturilla Pernon telakalla Turussa.
Stocznia Gdynian telakka Gdańskinlahdella.
Telakat ovat paikkoja, joissa korjataan ja rakennetaan laivoja. Toimintaperiaatteeltaan telakka on yleensä joko vetotelakka, uiva telakka tai allastelakka, jollaisia suuremmat telakat tavallisesti ovat.
Vetotelakassa on maalta veteen ulottuvien kiskojen varassa liikkuva kelkka, jota liikutellaan vaijeri- ja taljajärjestelmän avulla. Telakoitava alus saatetaan hinaajien avulla kiskojen alapäässä lasketun kelkan etupuolelle ja liu'utetaan kelkan päälle. Sukeltaja kiinnittää aluksen kelkkaan ja kelkka vedetään kuivalle maalle.
Allastelakka toimii samaan tapaan kuin kanavasulku: laiva saatetaan portin kautta täynnä olevaan altaaseen ja tukirakenteiden asentamisen jälkeen allas tyhjennetään, jolloin laiva jää kuiville.
Uivassa telakassa laiva ajetaan veteen upotetun telakkaponttoonin päälle. Telakkaponttoonista pumpataan vettä pois, jolloin telakka ja laiva nousevat ylöspäin. Uiva telakka on helppo siirtää.
Neuvostoliitto kehitti uivatelakkatekniikkaa erityisesti. Heidän merkittävin keksintönsä oli se että uivien telakoiden ponttooniosat ja myöhemmin myös kaikki rakenteet tehtiin raudoitetusta betonista. Rakentaminen nopeutui ja helpottui, lisäksi etuna oli betonin suuri huoltoystävällisyys: sitä ei tarvitse ruostesuojata tai yleensäkään maalata ja suomalaisetselvennä havaitsivat että ajan oloon betonin vesitiiviys vain parani. Tällaisen telakan romuttaminen tosin on äärimmäisen hankalaa tiheän raudoituksen johdosta.
Perinteiseen laivanrakennukseen kuuluivat edellä mainittujen telakkatyyppien lisäksi varvit, joissa laivat pelkästään rakennettiin. Varvista laiva liu'utettiin suovalla liukastettua kaltevaa tasoa pitkin veteen perä edellä. Koivistolaisessa laivanrakennusperinteessä alus liukui veteen kylki edellä. Tätä tekniikkaa käytettiin Suomessa vielä sodan jälkeen sotakorvauksiin kuuluneiden puualusten rakentamisessa.
Suomen suurimpiin telakoihin kuuluvat Meyer Turun Pernon telakka, Rauma Marine Constructionsin Rauman telakka ja Helsinki Shipyardin Hietalahden telakka.
| Maailman suurimmat telakat Tilaukset 2005–2007> Sija | Maailman suurimmat telakat Tilaukset 2005–2007> Telakka | Maailman suurimmat telakat Tilaukset 2005–2007> Maa | Maailman suurimmat telakat Tilaukset 2005–2007> Bruttorekisteritonnia |
| --- | --- | --- | --- |
| 1. | Hyundai Heavy Ulsan |  Etelä-Korea | 40 965 505 |
| 2. | Samsung Heavy |  Etelä-Korea | 22 986 205 |
| 3. | Daewoo Ship/Marine |  Etelä-Korea | 22 605 524 |
| 4. | Hyundai Samho |  Etelä-Korea | 17 565 730 |
| 5. | Stx Chinhae |  Etelä-Korea | 14 101 780 |
| 6. | Shanghai Waigaoqiao |  Kiina | 13 652 806 |
| 7. | Dalian Shbldging - No 2 Yard |  Kiina | 10 677 200 |
| 8. | Sungdong |  Kiina | 10 308 650 |
| 9. | New Times Shipbuilding |  Kiina |   9 882 815 |
| 10. | Hyundai Mipo |  Etelä-Korea |   9 847 061 |
Luettelo Warcraftin hahmoista

Tämä on luettelo oleellisista (tarinataustaltaan ja pelaamistaustaltaan merkittävistä) entisistä ja nykyisistä (kuolleista ja elävistä) Warcraft-universumin hahmoista. Luettelon hahmot ja niiden tiedot perustuvat kaikkiin Warcraft-aiheisiin materiaaleihin, joita ovat videopelit (pelit ja lisäosat), kirjat, sarjakuvat, keräilykortit, lautapeli sekä elokuva(t).
A > Aegwynn

Aegwynn (myös Magna Aegwynn) oli voimakas maagi ja alkuperäisen Tirisfalin neuvoston neljäs ja toiseksi viimeinen vartija. Hän oli vartijana lähes 500 vuotta. Myöhemmin hän oli Jaina Proudmooren palvelijana. Aegwynn suojeli vartijana ollessaan maailmaa ahkerasti. Northrendissä oli Palavan Legioonan hyökkäys lohikäärmeitä vastaan. Hän tappoi Legioonan jäseniä, mutta Sargerasin avatar tuli portaalista. Aegwynn tappoi ruumiillisen avatarin, mutta Sargerasin henki asettui Aegwynnin sisään tietäen, että Aegwynn oli aikeissa jättää vartijan työt. Sargeras odotti pitkän aikaa Aegwynnin sisällä tilaisuutta. Aegwynn hautasi ruumiillisen osan Sargerasta isoon hautaan meren pohjaan. Hän vahvisti vielä, ettei mikään Azerothin päällä oleva olento pääsisi siihen käsiksi. Hän ei ottanut huomioon Azerothin ulkopuolisia rotuja. Örkki Gul'dan pääsi hautaan, mutta pahat henget tappoivat hänet.
Aegwynn päätti, ettei anna Tirisfalin neuvoston päättää seuraavaa vartijaa, vaan hän päättäisi itse. Aegwynn vietteli Stormwindin hovimaagi Nielas Aranin. Heille syntyi poika, Medivh. Aegwynn jätti lapsen Nielasille, mutta ennen sitä asetti lapsen vartijan voimat vapautumaan 14-vuotiaana. Sen jälkeen Aegwynn poistui. Myöhemmin Aegwynn katui pahoja tekojaan. Aegwynn kuoli kun hän uhrasi itsensä antaakseen hänen pojanpojalleen Med'anille voimia, jotta tämä voisi estää Cho'gallia elvyttämästä C'Thunia. Aegwynn on haudattu poikansa Medivhin viereen Karazhanin hautausmaalle. Aegwynn oli yksi voimakkaimmista maageista ikinä, ja Jaina Proudmoore arvostaa häntä hänen virheistään huolimatta suuresti ja kaipasi tätä kovasti tämän kuoleman jälkeen.
A > Alexstrasza

Alexstrasza the Life-Binder on punainen lohikäärmeaspekti. Hänen aspektinsa on elämä, ja hän oli saanut tehtäväksi elämää suojelevalta titaanilta, Eonarilta, on suojella kaikkia Azerothin eläviä olentoja.
Hänellä on puoliso Korialstrasz (tunnettu haltiaksi naamioituneena nimellä Krasus) sekä kaksi poikaa Caelestrasz ja Vaelastrasz. Deathwingin kuoltua Alexstrasza menetti muiden aspektien tavoin voimansa. He kuitenkin uskoivat, ettei heitä enää tarvita.
Alexstraszan äänenä World of Warcraftissa oli alun perin Barbara Goodson. Lisäosan Cataclysm lisäpäivityksestä 4.3.0 alkaen Alexstraszan äänenä on ollut Wendee Lee.
A > Alleria Windrunner

Alleria Windrunner on yksi korkeahaltioiden vartija-kenraaleista. Hän taisteli 2800 vuotta sitten Peikkosodissa ja ihmisten avulla he voittivat Quel'Thalasiin hyökänneet peikot. Toisen sodan lopussa hän oli johtava tiedustelija Draenoriin matkanneessa Liittouman retkikunnassa, jonka johtajiin kuuluivat myös arkkimaagi Khadgar sekä Allerian rakastaja Turalyon.
Toisen sodan aikana Quel'Thalasiin marssi örkkejä, jotka olivat jääneet Azerothiin Ensimmäisen sodan jäljiltä. Ne surmasivat Allerian vanhemmat, mutta hänen sisarensa Vereesa ja Sylvanas selvisivät. Vaikka Dark Portal oli tuhottu Ensimmäisen sodan jälkeen, korruptoitunut Ner'zhul kätyreineen sai sen jälleen avautumaan samoilla voimilla, joilla se oli aikoinaan avattu. Liittouma päätti marssia portaalin läpi pysäyttämään örkkien uhan ja Alleria oli osa retkikuntaa. Portaali suljettiin, mutta Ner'zhulin avatessa useita portaaleja, koko Draenor alkoi tuhoutua.
The Burning Crusaden tapahtumien aikaan portaali Draenoriin avattiin jälleen ja Khadgarin, Turalyonin sekä Allerian joukot olivat selvinneet hengissä. Mutta Alleria ja Turalyon olivat kuitenkin kadonneet. Legionin aikoihin paljastui, että Draenorin tuhoutuessa Alleria oli paennut Turalyonin ja sekä Valon Armeijan (engl. Army of the Ligh) tulevien jäsenten kanssa turvaan Argusiin.
Alleriasta tuli myöhemmin Hearthstonessa vaihtoehtoinen metsästäjäluokan sankarihahmo. Hänen äänenään pelissä on Michele Morrow.
Allerian sukunimi on suomennettu sarjakuvissa Tuulenjuoksijaksi.
A > Anduin Lothar

Sir Anduin Lothar, tunnettu myös Azerothin Leijonana, oli Arathin viimeinen jälkeläinen, Azerothin valtakunnan (myöhemmin Stormwindin valtakunnan) mestariritari ja väliaikaisruhtinas.
Lothar oli Tirisfalin viimeisen vartijan, Medivhin, lapsuudenystävä, mutta joutui surmaamaan tämän huomatessaan tämän osuuden örkkien saapumisessa Azerothiin. Kuningas Llane Wrynnin kuoltua ja Stormwindin tuhouduttua Ensimmäisessä sodassa, hän otti käsiinsä kansansa johtamisen, kruununprinssi Varianin ollessa vielä lapsi, ja vei heidät Lordaeronin valtakuntaan, josta he saivat kuningas Terenas Menethilin tuen. Lohtar sai surmansa Toisessa sodassa Blackrock Mountainin taistelussa örkkien sotapäällikkö Orgrim Doomhammeria vastaan. Lotharin kunniaksi Varian Wrynn nimesi oman poikansa tämän mukaan.
Ensimmäiseen sotaan sijoittuvassa elokuvassa Warcraft: The Beginning Anduin Lotharia näyttelee Viikingit-televisiosarjan tähti, Travis Fimmel.